Αδελφότητα Δεσποτικού Ιωαννίνων

Χορός και Κοπή Πρωτοχρονιάτικης Πίτας 2026
2026-01-11 13:30 - 17:00 UTC | Κτήμα Pantheon, Osiou Lafrentiou 4, Argiroupoli, 164 52, Greece
Η Αδελφότητα Δεσποτικού Ιωαννίνων με χαρά σας προσκαλεί στον Ετήσιο Χορό και την καθιερωμένη Κοπή της Πρωτοχρονιάτικης Πίτας, την Κυριακή 11 Ιανουαρίου 2026, το μεσημέρι, στο Κτήμα Pantheon, με την Ηπειρώτικη Ζυγιά του Ηλία Πλαστήρα.
Σας περιμένουμε για να γιορτάσουμε μαζί, να ανταμώσουμε και να μοιραστούμε όμορφες στιγμές γεμάτες χαρά και ζεστασιά.
Το Δ.Σ. της Αδελφότητας

Εκλογές 2024 & κοπή Πρωτοχρονιάτικης πίτας
2024-02-18 11:00 - 14:00 | Πνευματικό Κέντρο Δήμου Αθηναίων, Ακαδημίας 50 και Ασκληπιού, Αθήνα, Αττικής, 106 79, Ελλάδα
Το Διοικητικό Συμβούλιο της Αδελφότητας Δεσποτικού Ιωαννίνων καλεί τα Μέλη της Αδελφότητας στην Εκλογοαπολογιστική Γενική Συνέλευση που θα διεξαχθεί την Κυριακή 18 Φεβρουαρίου 2024 και ώρα 11:00 π.μ. στο Πνευματικό Κέντρο του Δήμου Αθηναίων, αμφιθέατρο «Αντώνης Τρίτσης», Ακαδημίας 50 και Ασκληπιού, Αθήνα, 106 79 (στάση μετρό Πανεπιστήμιο), με τα εξής θέματα:
1. Απολογισμός (Διοικητικός και Οικονομικός) απερχόμενου Δ.Σ.
2. Συζήτηση και λήψη αποφάσεων για τρέχοντα θέματα
3. Εκλογή εφορευτικής επιτροπής
4. Εκλογή για την ανάδειξη νέου Δ.Σ. και αντιπροσώπων στην Πανηπειρωτική
Συνομοσπονδία Ελλάδος και στην Ομοσπονδία Αδελφοτήτων Καλαμά Ιωαννίνων.
Παρακαλούνται οι ενδιαφερόμενοι να δηλώσουν την υποψηφιότητά τους, έως και την Κυριακή 11 Φεβρουαρίου 2024, στο e-mail της Αδελφότητας aldespotikou@gmail.com ή σε κάποιο από τα μέλη του Δ.Σ.
Στον ίδιο χώρο θα πραγματοποιηθεί και η κοπή της Πρωτοχρονιάτικης πίτας μας.
Η Αδελφότητα θα προσφέρει κεράσματα στο φουαγιέ.

Eκδρομή στην Ι. Μ. Οσίου Λουκά και στη Λιβαδειά
2023-11-05 | Ιερά Μονή Οσίου Λουκά Στείρι, Ιερά Μονή Οσίου Λουκά Στείρι, 321 00
Αγαπητοί συγχωριανοί και φίλοι του χωριού μας, η Αδελφότητα μας, διοργανώνει την Κυριακή 5 Νοεμβρίου εκδρομή στην Ιερά Μονή Οσίου Λουκά Βοιωτίας και στη Λιβαδειά!

Ώρα αναχώρησης: 8:30 από την πλατεία Κοτζιά, στην Ομόνοια.
Ώρα επιστροφής: 19:00.
Κόστος εκδρομής:
20€ για τους ενήλικες και
15€ για παιδιά κάτω των 15 ετών.
Kρατήσεις θέσεων έως Κυριακή 29 Οκτωβρίου.
Θα υπάρξει αυστηρή σειρά προτεραιότητας.
Τηλέφωνα επικοινωνίας:
Κακαϊδή Κωνσταντίνα 693 758 2731,
Τσεκούρα Ειρήνη 694 759 4946
Ο προορισμός
Η Μονή Οσίου Λουκά, ή Αγιά-Σοφιά της Ρούμελης, είναι χτισμένη σε υψόμετρο 430 μ. στο όρος Στείρι. Αποτελεί ένα από τα σημαντικότερα μνημεία της μεσοβυζαντινής τέχνης και αρχιτεκτονικής και περιλαμβάνεται στον κατάλογο μνημείων παγκόσμιας κληρονομιάς της UNESCO.
Οι πηγές Κρύας στη Λιβαδειά αποτελούν την ευχάριστη έκπληξη στην πρωτεύουσα της Βοιωτίας. Ένας πραγματικός υδάτινος παράδεισος που κανείς δεν περιμένει να συναντήσει στη σύγχρονη πόλη. Τρεχούμενα νερά, μικροί και πολυάριθμοι καταρράκτες, γεφύρια και μια υπέροχη φύση υποδέχονται τους επισκέπτες της Λιβαδειάς στο πιο διάσημο φυσικό αξιοθέατό της. Σε συνδυασμό με την υπέροχη περιβάλλουσα φύση, την πυκνή βλάστηση, τα φουντωτά πλατάνια και τα πέτρινα γεφυράκια με τους μικρούς καταρράκτες, το τοπίο μοιάζει μαγικό. Τα νερά του ποταμού της Ερκύνας και οι πηγές του προσφέρουν στην πόλη μια ιδιαίτερη γοητεία. Αξίζει να αναφερθεί ότι ο ποταμός της Ερκύνας είναι ένα από τα λίγα ποτάμια γένους θηλυκού στην Ελλάδα.

ΕΚΔΡΟΜΗ ΣΤΗΝ ΠΑΥΛΙΑΝΗ ΦΘΙΩΤΙΔΑΣ
2023-05-07 07:00 - 19:00
Αγαπητοί συγχωριανοί και φίλοι του χωριού μας, η Αδελφότητα μας, διοργανώνει μονοήμερη εκδρομή στην Παύλιανη Φθιώτιδας, την Κυριακή 7 Μαΐου 2023!
Ώρα αναχώρησης 7:00 από τη πλατεία Κοτζιά στην Ομόνοια και πιθανή ώρα επιστροφής 19:00.
Παρακαλούμε να μας ενημερώσετε άμεσα για κρατήσεις θέσεων (έως Κυριακή 30 Απριλίου).

Θα υπάρξει αυστηρή σειρά προτεραιότητας.
*Κόστος εκδρομής 20€ για τους ενήλικες και
15€ για τα παιδιά κάτω των 15 ετών.

*Τηλέφωνα επικοινωνίας:
Κακαϊδή Κωνσταντίνα 6937582731
Τσεκούρα Ειρήνη 6947594946

Εκεί που ξεκινά ο υπέροχος Εθνικός Δρυμός Οίτης, βρίσκεται η Παύλιανη.
Η Παύλιανη είναι ένα ήσυχο, περιποιημένο, πεντακάθαρο και καλλιτεχνικό χωριό, που διαμόρφωσαν οι ίδιοι οι κάτοικοί του. Ένα από τα πιο σημαντικά αξιοθέατα της Παύλιανης, αποτελεί το φυσικό πάρκο αναψυχής στις πηγές του Ασωπού, το οποίο είναι μία μοναδική περίπτωση του πόσο σημαντικό ρόλο παίζει η αγάπη για τον τόπο καταγωγής. Αιώρες, ξυλοκρέβατα, φωλιές, τελεφερίκ πάνω από το ποτάμι, μουσικές γέφυρες, τούνελ, μυστικά μονοπάτια με ευφάνταστες πινακίδες με πληροφορίες και οδηγίες καθ’ όλη τη διάρκεια της διαδρομής, καλούν τα μικρά παιδιά να ζήσουν μια μοναδική εμπειρία στο Πάρκο και τους μεγάλους να ξαναγίνουν για λίγο παιδιά. Από το χωριό ξεκινούν επίσης πολλές μικρές ή μεγάλες διαδρομές για πεζοπορία, όπως αυτή που οδηγεί στον «Θρόνο του Δία» με μια πανοραμική θέα έως τον Μαλιακό Κόλπο, αλλά και αυτή που οδηγεί στον «σιδερένιο Θρόνο».

Εκδρομή στο χωριό
2023-02-24 08:00 - 2023-02-27 17:00
Αγαπητοί συγχωριανοί και φίλοι του χωριού μας, θα θέλαμε να σας ενημερώσουμε πως έχουμε προβεί σε ενοικίαση τουριστικού λεωφορείου προκειμένου να μπορέσουν να παρευρεθούν όσοι επιθυμούν στο χωριό μας, το 3ημερο της Καθαράς Δευτέρας.
Το λεωφορείο θα ξεκινήσει από την Αθήνα την Παρασκευή το βράδυ 24/02 και θα επιστρέψει την Δευτέρα το βράδυ 27/02.
Παρακαλούμε να μας ενημερώσετε άμεσα για κρατήσεις θέσεων (έως Κυριακή 12 Φεβρουαρίου). Θα υπάρξει αυστηρή σειρά προτεραιότητας.
*Κόστος μετακίνησης μετ ‘επιστροφής
50€ για τους ενήλικες και 25€ για τους κάτω των 18 ετών.
